Diari Oficial de la Generalitat Valenciana


Sumari del DOGV 6938, del 08-01-2013 (2013/83)

RESOLUCIÓ de 27 de desembre de 2012, de la Direcció General de Centres i Personal Docent, de la convocatòria d'ajudes per a l'adquisició de llibres de text i de material didàctic i informàtic, de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o en un centre privat concertat a la Comunitat Valenciana, per al curs 2012-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6938

Data del DOGV
:   08-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/83


Data del document
:   27-12-2012

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 de desembre de 2012, de la Direcció General de Centres i Personal Docent, de la convocatòria d'ajudes per a l'adquisició de llibres de text i de material didàctic i informàtic, de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o en un centre privat concertat a la Comunitat Valenciana, per al curs 2012-2013. [2013/83]  
Per Orde 31/2012, de 22 de juny, de la Conselleria d'Educació, Formació i Ocupació, es regula la convocatòria d'ajudes per a l'adquisició de llibres de text i de material didàctic i informàtic, de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o en un centre privat concertat a la Comunitat Valenciana, per al curs 2012-2013 (DOCV 6806, 28.06.2012).  
Reunida la Comissió Avaluadora prevista en les bases 7 i 16 de l'annex I de l'esmentada orde de convocatòria, el 26 de novembre de 2012, una vegada complit el termini de correccions o esmenes de les sol·licituds, tant de la fase A com de la fase B de la convocatòria, i després d'avaluar-les, ha formulat la proposta de concessió i denegació de les ajudes.  
Vista la proposta de concessió i denegació de la Comissió Avaluadora, d'acord amb la base 16 de l'annex I de l'orde de convocatòria, el Servici de Títols, Beques i Ajudes a l'Estudi, com a òrgan instructor del procediment, eleva al director general de Centres Docents la proposta de concessió i denegació de les ajudes formulada per la Comissió Avaluadora, una vegada comprovat que els beneficiaris reunixen tots els requisits per a rebre les ajudes, establits en la Llei 38/2003, de 17 de novembre, General de Subvencions, i en l'orde de convocatòria.   
  
De conformitat amb el que establix la disposició final primera de l'Orde 31/2012, de 22 de juny abans esmentada, per la qual la consellera d'Educació, Cultura i Esport delega en la Direcció General de Centres i Personal Docent la facultat de concedir i denegar les ajudes per a l'adquisició de llibres de text i de material didàctic i informàtic, resolc:  
  
  
U. Beneficiaris  
Aprovar les llistes definitives de la fase A i B de l'alumnat beneficiari d'ajudes per a l'adquisició de llibres de text i material didàctic i informàtic en el curs 2012-2013 inclòs en l'annex I. El nombre total de beneficiaris és de 236.179.  
  
Dos. No beneficiaris  
Aprovar les llistes definitives de la fase A i B de l'alumnat no beneficiari d'ajudes per a l'adquisició de llibres de text i material didàctic i informàtic en el curs 2012-2013 inclòs en l'annex II. El nombre total de no beneficiaris és de 29.219, amb indicació en tots els casos del motiu de denegació de l'ajuda.  
  
Tres. Crèdit  
El crèdit destinat a les ajudes per a l'adquisició dels llibres de text i de material didàctic i informàtic, per a esta resolució, les bases de la qual estan arreplegades en l'annex I de l'orde de convocatòria és de 89.417.407 euros, amb càrrec a la línia de subvenció T0067000, del capítol IV de la secció, servici, centre gestor i programa 55.89.92.146.18, de la Llei 10/2011, de 27 de desembre, de Pressupostos de la Generalitat per a l'exercici 2012 (DOCV 6682, 30.12.2012).  
  
  
Quatre. Quantia individual de l'ajuda  
La quantia individual de l'ajuda, d'acord amb l'ordene tercer i la base 6 de l'annex I de l'orde de convocatòria, serà de 125 euros per a l'alumnat beneficiari del 100% de l'ajuda, de 88 euros per a l'alumnat beneficiari del 70% de l'ajuda i de 50 euros per a l'alumnat beneficiari del 40% de l'ajuda.  
De conformitat amb els criteris d'adjudicació de l'ajuda establits en la base sexta de l'annex I de l'Orde 31/2012, de 22 de juny, amb el desglossament següent:  
Alumnat beneficiari al qual ha correspost el 100% de la quantia de l'ajuda és de 179.168, per un import total de 09.653.479 euros.  
  
Alumnat beneficiari al qual ha correspost el 70% de la quantia de l'ajuda és de 32.848, per un import total de 2.890.624 euros.  
  
Alumnat beneficiari al qual ha correspost el 40% de la quantia de l'ajuda és de 24.163, per un import total d'1.208.150 euros.  
  
  
Cinc. Publicació  
Esta resolució es publicarà en el Diari Oficial de la Comunitat Valenciana, i la resolució amb les llistes definitives, annex I de beneficiaris i annex II de no beneficiaris, es faran públics en el tauler d'anuncis dels centres docents el dia 8 de gener de 2013.  
També, la resolució amb les llistes de beneficiaris i no beneficiaris, per orde alfabètic, es publicaran en les direccions territorials d'Educació, Cultura i Esport d'Alacant, Castelló i València, així com en la pàgina d'Internet .  
  
Sis. Efectes  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes, a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.  
  
València, 27 de desembre de 2012.- El director general de Centres i Personal Docent: Santiago Martí Alepuz.